Rikunarita-ORG/Wikinium huggingface dataset:
# AlphaZero

AlphaZero|
מפתח |
DeepMind  |
|
מחזור חיים |
2018–הווה (כ־8 שנים)  |
|   |

**AlphaZero** היא תוכנת מחשב שפותחה על ידי חברת המחקר הבריטית *DeepMind*, המתמחה בבינה מלאכותית, במטרה להגיע לרמות חשיבה גבוהות במיוחד במשחקי שחמט, שוגי וגו. האלגוריתם של AlphaZero מבוסס על גישה דומה לזו של AlphaGo Zero.

ב-5 בדצמבר 2017 הציגה החברה את AlphaZero, שהצליחה תוך 24 שעות בלבד של אימון עצמי להגיע לרמת משחק על-אנושית בשלושת המשחקים. היא גברה על תוכנות מהחזקות בעולם באותם זמנים – stockfish בשחמט, Elmo בשוגי, וגרסה מתקדמת של AlphaGo Zero בגו. בכל המקרים נעשה שימוש במעבדי TPU – יחידות עיבוד טנזורים ייעודיות שפותחו על ידי גוגל. היא הוכשרה באמצעות משחק עצמי בלבד, ללא גישה מוקדמת לספרי פתיחות או לשולחנות סיום. לצורך ההכשרה השתמשו החוקרים במקביל ב-5,000 מעבדי TPU מהדור הראשון ליצירת המשחקים, וב-64 מעבדים מהדור השני לצורך אימון רשתות נוירונים. לאחר ארבע שעות בלבד של אימון, העריכו החוקרים כי רמתה של AlphaZero בשחמט גבוהה מזו של Stockfish 8; לאחר תשע שעות אימון, נערך טורניר של 100 משחקים מול Stockfish 8, שבו ניצחה AlphaZero 28 פעמים, סיימה 72 פעמים בתיקו – ולא הפסידה כלל. התוכנה המאומנת הריצה את האלגוריתם שלה על מכונה אחת בלבד, שהכילה ארבעה מעבדי TPU.

המאמר המדעי של DeepMind אודות AlphaZero פורסם בכתב העת "Science" ב-7 בדצמבר 2018. בשנת 2019 פרסמה החברה מאמר נוסף שבו הוצג אלגוריתם מתקדם בשם **MuZero**, המסוגל להכליל את עקרונות AlphaZero גם למשחקים שבהם כללי המשחק אינם ידועים מראש, בהם משחקי לוח וגם משחקי וידאו ממשפחת אטארי.

## הערות שוליים
# Google Fonts

Google Fonts|  |
|
סוג |
פונטים |
|
תקופת הפעילות |
2010–הווה (כ־16 שנים) |
|
בעלות |
גוגל |
|
הרשמה |
אופציונלי |
| fonts.google.com |
|   |

**Google Fonts** (בתרגום לעברית: גוגל גופנים) הוא אתר אינטרנט בבעלות חברת גוגל המשמש כספרייה חינמית הכוללת מעל 800 גופנים בשפות שונות

האתר זמין עבור משתמשי Android. האתר הושק בשנת 2010, עודכן בשנת 2011 ושוחרר לציבור הרחב ב-2016. רוב הגופנים באתר משוחררים תחת רישיון OFL. בעוד שחלקם משוחררים תחת רישיון אפאצ'י. האתר מופץ על ידי SkyFonts וחברת אדובי. בעבר נקרא האתר "גוגל וובפונטס". השירות הוא חינמי ללא צורך הרשמה לאתר.

## קישורים חיצוניים

 מדיה וקבצים בנושא **Google Fonts** בוויקישיתוף
* אתר האינטרנט הרשמי של Google Fonts

* Google Fonts, ברשת החברתית X (טוויטר)
* Google Fonts, הבלוג הרשמי

## הערות שוליים
# Pixel Buds

Pixel Buds|  |
|
מידע כללי |
|
סוג | earbuds model series  |
|
מפתח |
גוגל |
|
יצרן |
חברת גוגל  |
|   |

**Pixel Buds** הן אוזניות אלחוטיות שפותחו ומשווקות על ידי גוגל. הן הושקו ב־4 באוקטובר 2017 באירוע ההשקה של "Made By Google" וניתן היה להזמין אותן מראש מחנות Google באותו היום. מובנית בהן ה־Google Assistant, הסייעת הווירטואלית של גוגל, והן בעלות תמיכה ב־גוגל תרגום.

## מאפיינים

המאפיין המיוחד של Pixel Buds הוא הכללתם של Google Assistant, העוזרת הקולית של גוגל. זה מאפשר להן לתרגם שיחות בזמן אמת, בין תכונות סטנדרטיות אחרות כמו חיפוש באינטרנט וקישוריות מדיה. הן תומכות בתרגום של 40 שפות שונות, אך כיום לא בעברית.

## ביקורת

קבלת ה־Pixel Buds הייתה לרוב שלילית, כאשר חלק גדול מהביקורת כיוון לעיצוב הנרתיק הגרוע לכאורה. ב-2018 הודיע צוות התמיכה של Pixel Buds כי Google Translate זמין בכל האוזניות המותאמות לאוזניות וטלפונים אנדרואיד, והרי אין זה מאפיין המיוחד ל־Pixel Buds של גוגל.

## ראו גם

* Apple AirPods

## קישורים חיצוניים

 מדיה וקבצים בנושא **Pixel Buds** בוויקישיתוף
*

* Pixel Buds, הבלוג הרשמי

## הערות שוליים
# נקסוס 10

נקסוס 10
Nexus 10|  |
|  |
|
מידע כללי |
|
סוג |
דגם מחשב לוח  |
|
יצרן |
סמסונג  |
|
תאריך הפצה |
13 בנובמבר 2012  |
|
סדרה |
גוגל נקסוס  |
|
הבא בסדרה |
נקסוס 9  |
|
מידע טכני |
|
מערכת הפעלה |
אנדרואיד ג'לי בין  |
|
מעבד |
סנאפדרגון  |
|
זיכרון |
2 גיגה-בית  |
|
סוללה |
9,000 מילי אמפ"ש  |
|
מידות |
|
רוחב |
177.6 מילימטר  |
|
גובה |
263.9 מילימטר  |
|
עובי |
8.9 מילימטר  |
|
משקל |
603 ג'  |
| www.google.com/nexus/10/ |
|   |

**נקסוס 10** (באנגלית: **Nexus 10**) הוא מחשב לוח שפותח בשיתוף גוגל וסמסונג. זהו מחשב הלוח השני בסדרת ה-גוגל נקסוס. בעקבות ההצלחה של מחשב הלוח נקסוס 7 בגרסת 2012 שוחרר המכשיר עם מסך בגודל 10.1 אינץ', ברזולוציית 1600X2560 שהיה הרזולוציה הגבוהה ביותר למחשב לוח בעת השקתו. הנקסוס 10 הוכרז ב-29 באוקטובר 2012, והפך לזמין לקנייה ב-13 בנובמבר 2012. המכשיר הוכרז יחד עם הטלפון החכם נקסוס 4 ומערכת ההפעלה אנדרואיד 4.2 ("Jelly Bean").

הוא מציע את התכונות החדשות הבאות: יצירת צילום בזווית של 360 מעלות; תפריט הגדרות מהיר; יישומונים במסך הנעילה; הקלדה בהחלקה (בגרסת 4.2 שמגיעה עם המכשיר, זמין באנגלית. מגרסת 4.4 kitkat שניתן לעדכן לה זמין גם בעברית); עדכון ל-Google Now שגוגל הציגה בגרסה קודם לכן 4.1; ויותר ממשתמש אחד במחשבי לוח. המכשיר תומך בעברית, אך לא נמכר בישראל בייבוא רשמי.

## חומרה

המכשיר כולל גב מפלסטיק ומשקלו 503 גרם. המכשיר כולל את פלטפורמת Exynos 5250 כפולת הליבה, בתדר 1.7Ghz. המכשיר כולל מצלמה אחורית 5MP הכוללת פלאש LED, ומצלמה קדמית 1.9MP. כמו גם המצלמה האחורית יכולה לצלם וידאו באיכות HD 1080P והקדמית HD 720P. האחורית יכולה לצלם בזווית של 360 מעלות, שהוצג ביחד עם גרסה 4.2, המגיעה עם המכשיר. בנוסף, כולל המכשיר סוללה חשמלית בקיבולת 9000mAh. המכשיר זמין בשני נפחים של אחסון: 16GB ו-32GB, כאשר שניהם ללא קישוריות סלולרית.

## קישורים חיצוניים

 מדיה וקבצים בנושא **נקסוס 10** בוויקישיתוף

* אתר האינטרנט הרשמי של נקסוס 10
# המלחמה הקרה השנייה

מפה של שלוש מעצמות העל הקשורות למלחמה קרה שנייה אפשרית:
      ארצות הברית
      רוסיה
      וסין
המונח **המלחמה הקרה השנייה** (או **המלחמה הקרה החדשה**) מתייחס למגמות פוליטיות וצבאיות אפשריות בין רוסיה או סין העממית לבין העולם המערבי בראשותו ארצות הברית, בדומה למלחמה הקרה בין הגוש המערבי בהנהגת ארצות הברית לגוש המזרחי בהובלת ברית המועצות. מקורות המשתמשים במונח נבדלים ביניהם בהגדרתו והאם מדובר בתיאור מצב קיים, אפשרי, עתידי או שלא סביר שיתרחש.

בהקשר למינוח, מוזכרים אירועים אחדים שהשפיעו על יחסי רוסיה עם ארצות הברית או עם האיחוד האירופי. דוגמה לכך, הם המלחמה בדרום אוסטיה, מלחמת האזרחים באוקראינה, מלחמת האזרחים בסוריה, הפלישה הרוסית לאוקראינה, מלחמת חרבות ברזל ומשבר גרינלנד.

הוויכוח האם ההגדרה "מלחמה קרה" ליחסים הנוכחיים בין רוסיה למערב נכונה או לא, נסוב סביב מאפיינים שחלקם דומים לתקופת המלחמה הקרה (דוגמת האינטרסים המתנגשים באירועים המוזכרים או בחלקם) ואילו חלקם מאפשרים הבחנה (דוגמת הקשרים הכלכליים ההדוקים יותר של רוסיה עם העולם שמחוצה לה, כולל המערב).

## ראו גם

* מלחמת עולם שלישית

## קישורים חיצוניים

 מדיה וקבצים בנושא **המלחמה הקרה השנייה** בוויקישיתוף
* תרז דלפש, Nuclear Deterrence in the 21st Century: Lessons from the Cold War for a New Era of Strategic Piracy

## הערות שוליים

 ערך זה הוא קצרמר בנושא יחסי חוץ. אתם מוזמנים לתרום לוויקיפדיה ו**להרחיב אותו**.
# סין המרכזית

אזור סין המרכזית.
בירוק = אזור התכנית של "עליית סין המרכזית"
**סין המרכזית** (בסינית: **华中**; פין-יין: Huázhōng) הוא שמו של אזור גאוגרפי, ואזור תרבותי (עם הגדרה מעורפלת במידה מסוימת), בחלק המרכז-דרום-מזרחי של הרפובליקה העממית של סין. אזור זה כולל את מחוזות של הנאן, הוביי והונאן, ובחלק מההתייחסויות גם את מחוז ג'יאנגשי.

לאחר חלוקה גאוגרפית מחודשת, סין המרכזית היא באופן רשמי חלק מ"דרום-מרכז סין" (中南), אך בחלוקה אדמיניסטרטיבית רשמית זו, אינו כולל את ג'יאנגשי. בהקשר של התכנית של "עליית סין המרכזית" על ידי מועצת המדינה של הרפובליקה העממית של סין של 2004, המחוזות הקרובים הנוספים שאנשי ואנחויי, נכללים, ומוגדרים גם אזורים של מרכז סין לפיתוח אזורי.
# רשומה (אחסון נתונים)

באחסון נתונים במחשב, **רשומה** היא יחידה בסיסית, המורכבת ממספר שדות בעלי קשר הדוק ביניהם.

בקובץ למושג "רשומה" משמעות טכנית: רשומה היא היחידה הנקראת או נכתבת על ידי מערכת ההפעלה בעת ביצוע פעולת קלט/פלט. רשומה כזו קרויה **רשומה פיזית**, כדי להבדילה מ**רשומה לוגית** הכוללת לעיתים רשומות פיזיות אחדות בעלות קשר הדוק ביניהן.

במסד נתונים רשומה היא מכלול השדות המרכיבים פריט מידע מסוים. שדות אלה עשויים להימצא ברשומות פיזיות רבות, בהתאם למבנהו של מסד הנתונים, אבל מבחינת המשתמש הם מהווים רשומה אחת. רשומה במסד נתונים טבלאי מורכבת משורות בטבלאות אחדות, המקושרות באמצעות מפתח ראשי משותף.

לדוגמה, במרשם התושבים רשומת תושב תכלול את מספר הזהות שלו, שמו הפרטי, שם משפחתו, כתובתו, מספרי הזהות של הוריו, בן זוגו וילדיו, ונתונים נוספים אודותיו.

## ראו גם

* טיפוס נתונים#רשומה

## קישורים חיצוניים
# הדיאלוג הים-תיכוני

הדיאלוג הים-תיכוני
Mediterranean Dialogue
| דגל נאט"ו |
|
תחום |
שיתוף פעולה למען השלום |
|
שפה רשמית |
אנגלית |
|
חברים |
ארגון נאט"ו נאט"ו ו-7 מדינות
* ישראל ישראל
* מצרים מצרים
* מאוריטניה מאוריטניה
* מרוקו מרוקו
* תוניסיה תוניסיה
* ירדן ירדן
* אלג'יריה אלג'יריה
 |
|
תקופת הפעילות |
1994–הווה (כ־32 שנים)  |
|   |

**הדיאלוג הים-תיכוני** (או **הדו-שיח הים-תיכוני**) הוא שמה של מסגרת של שיתוף פעולה למען השלום, שנוצרה על ידי נאט"ו בשנת 1994. זוהי מסגרת של שיתוף פעולה דו-צדדי בין נאט"ו למדינות שותפות, המהווה מרכיב אינטגרלי של הגישה הקואופרטיבית לביטחון, שאומצה על ידי הברית הצפון אטלנטית לאחר סיום המלחמה הקרה.

## היסטוריה

הפורום התכנס לראשונה בפברואר 1995, בעיקר ביוזמת מדינות איטליה וספרד, שהן קרובות יותר ממדינות מערב אירופיות אחרות למדינות המוסלמיות של צפון אפריקה, במטרה לחזק את הקשרים עם מדינות אגן הים התיכון. לאחר פרוץ האינתיפאדה השנייה בוטלו כל המפגשים המתוכננים.

ב-9 בינואר 2002 התכנסו 19 שגרירי המדינות החברות בברית נאט"ו, יחד עם שגרירי שבע מדינות הפורום במטה נאט"ו בבריסל. כמו כן הוזמן צה"ל לראשונה להשתתף בתרגיל נאט"ו. מאז ישראל השתתפה במספר תרגילי חילוץ והצלה של נאט"ו בים התיכון במעמד של "שותפה", אך לאחר 2010, בעקבות אירועי המשט לעזה הטילה טורקיה וטו על המשך השתתפות ישראל בפעילות נאט"ו. בעקבות הסכם הפיוס נחתם בין ישראל לטורקיה ביוני 2016, בנובמבר 2016, הוזמנה ישראל להשתתף בתרגיל שנקרא "הר שחור" שנמשך שלושה ימים והשתתפו בו 680 איש מ־32 מדינות.

### ציוני דרך

* 1994 - הדיאלוג הים-תיכוני יוצא לדרך: מצרים, ישראל, מאוריטניה, מרוקו ותוניסיה מצטרפות לדיאלוג
* 1995 - ירדן מצטרפת לדיאלוג
* 1997 - התוויית תוכנית עבודה שנתית ראשונה לדיאלוג
* 1999 - גיבוש צעדים לחיזוק הדיאלוג במסגרת פסגת וושינגטון
* 2000 - אלג'יריה מצטרפת לדיאלוג
* 2002 - העצמת הממדים הפוליטיים והמעשיים של הדיאלוג במסגרת פסגת פראג
* 2004 - במסגרת פסגת איסטנבול מוזמנות השותפות לדיאלוג למסד מסגרת עבודה רחבה לקראת שיתוף פעולה ממשי ביניהן (ולא רק מול נאט"ו)
* 2010 - בעקבות אירועי המשט לעזה טורקיה מטילה וטו על המשך השתתפות ישראל
* 2016 - לאחר שנחתם הסכם הפיוס בין ישראל לטורקיה, ישראל הוזמנה שוב להשתתף

## עקרונות מנחים

* **בעלות משותפת**: מטרת הדיאלוג איננה כפיית דעות על מדינות אחרות, אלא לקיחה בחשבון של ההקשרים האזוריים, התרבותיים והפוליטיים הייחודיים של השותפות כדי למסד מערכת יחסים של שיתוף פעולה המבוסס על אינטרסים הדדיים.
* **אי אפליה והבחנה עצמית**: לכל השותפים מוצע בסיס זהה לדיון ופעילויות משותפות, אך רמת ההשתתפות משתנה ממדינה למדינה בהתאם לצרכיה ולאינטרסים שלה.
* **השלמות**: הדיאלוג מהווה השלמה ליוזמות בינלאומיות רלוונטיות אחרות, כמו אלה שאומצו על ידי האיחוד האירופי, הארגון לביטחון ושיתוף פעולה באירופה וארגון המדינות המתועשות.
* **פרוגרסיביות**: אופיו ההדרגתי של הדיאלוג מאפשר לשדרג באופן שוטף את הממדים הפוליטיים והמעשיים שלו, ולהגדיל את מספר המדינות הנוטלות בו חלק.

## ראו גם

* נאט"ו
* איחוד מדינות הים התיכון

## קישורים חיצוניים

* הדיאלוג הים-תיכוני באתר נאט"ו (בעברית)
* נוסח רשמי של הדיאלוג הים-תיכוני (בעברית)

## הערות שוליים
# שועל שלג

| שועל שלג |
| --- |
|  |
| מצב שימור |
| conservation status: least concern **ללא חשש** (LC)‏ |
| מיון מדעי |
| ממלכה: | בעלי חיים |
| מערכה: | מיתרניים |
| על־מחלקה: | בעלי ארבע רגליים |
| מחלקה: | יונקים |
| סדרה: | טורפים |
| תת־סדרה: | דמויי כלב |
| משפחה: | כלביים |
| סוג: | שועל |
| מין: | **שועל שלג** |
| שם מדעי |
|  *Vulpes lagopus* ‏לינאוס, 1758 |
| תחום תפוצה |
|  |
|  |

שועל שלג צעיר
**שועל שלג** (שם מדעי: *Vulpes lagopus*) הוא מין של טורף מהסוג שועל (בעבר בסוג יחיד *Alopex*) שבמשפחת הכלביים החי ברחבי האזור הארקטי.

## מאפיינים

שועל השלג הוא יונק קטן הנפוץ באזורים ארקטיים הקרים של חצי הכדור הצפוני. הוא נפוץ סביב הקוטב באזורים כמו רוסיה, קנדה, אלסקה, גרינלנד, איסלנד וסבאלברד. תוחלת חייו נעה בין 5 ל-7 שנים.

### מאפיינים פיזיים

שם המין המדעי *Lagopus* ("רגל ארנב") מתייחס לשיער הצפוף בתחתית כף הרגל, המסייע במניעת איבוד חום ומגביר את יכולת ההליכה בשלג. אוזניו קטנות ומעוגלות, ושערו צפוף מאוד, כשהוא ארוך יותר בחורף מאשר בקיץ. אורכו נע בין 50 ל-60 ס"מ, זנבו כ-30 ס"מ, גובהו 20–30 ס"מ ומשקלו 3–6 ק"ג.

### תזונה והתנהגות

שועל השלג ניזון מלמינגים, ציפורים, ביצים, פגרים וצמחים, אך מזונו העיקרי הוא למינגים. הוא מסוגל לטרוף גם ארנבות שלג, אלקות, אווזים, ואף גורי כלבי ים, הנוהגים להסתתר תחת השלג. למרות העדפתו ליונקים קטנים, הוא ניזון גם מחרקים, גרגרים ופגרים. בחודשי הקיץ, כאשר המזון מצוי בשפע, הוא אוסף מזון למאורותיו, שם מאחסן את המזון תחת האבנים, לשימוש מאוחר יותר.

שועלי שלג חיים חיי נוודות, לרוב בלהקות קטנות, שפועלות יחד בחיפוש מזון, ואינם נכנסים לתרדמת חורף.

### רבייה וגידול גורים

עונת הרבייה מתרחשת בין אפריל ליולי, וההיריון נמשך 49–57 ימים. בכל שגר נולדים 5–8 גורים בממוצע, אך המספר עשוי להגיע עד 25, בהתאם לזמינות המזון. הזוגות מונוגמיים בעונה זו. הזכר נשאר עם המשפחה לאחר ההמלטה ומסייע בהאכלת הגורים. ההורים מטפלים יחד בגורים, לרוב במאורה. הם יונקים במשך 2–4 שבועות, ומגיעים לבגרות מינית בגיל 10 חודשים.

הזכר מזדווג עם הנקבה רק מספר שבועות לאחר ההמלטה הראשונה.

## גלריה

*
*
*
*
*

## קישורים חיצוניים

 מדיה וקבצים בנושא **שועל שלג** בוויקישיתוף
* שועל שלג, באתר הרשימה האדומה של IUCN

* שועל שלג, באתר ITIS (באנגלית)
* שועל שלג, באתר המרכז הלאומי למידע ביוטכנולוגי (באנגלית)
* שועל שלג, באתר Animal Diversity Web (באנגלית)
* שועל שלג, באתר האנציקלופדיה של החיים (באנגלית)
* שועל שלג, באתר GBIF (באנגלית)
* שועל שלג, באתר Xeno-canto (באנגלית)
* שועל שלג, באתר iNaturalist (באנגלית)

## הערות שוליים
# פפואה (טריטוריה אוסטרלית)

טריטוריית פפואה
Territory of Papua|

|  |  |
| --- | --- |
| דגל | סמל |

 |
|  |
|  |
|
ממשל |
|
שפה נפוצה |
אנגלית (רשמית)
טוק פיסין
שפות אוסטרונזיות |
|
עיר בירה |
פורט מורסבי |
|
היסטוריה |
| הקמה |   |
|
תאריך |
4 בספטמבר 1888 |
| פירוק |
איחוד עם גינאה החדשה |
|
תאריך |
1949 |
|
ישות קודמת | British New Guinea  |
|
ישות יורשת | טריטוריית פפואה וגינאה החדשה טריטוריית פפואה וגינאה החדשה |
|
כלכלה |
|
מטבע |
פאונד אוסטרלי |
|   |

**טריטוריית פפואה** (באנגלית: **Territory of Papua**) הייתה טריטוריה של אוסטרליה בין השנים 1902–1949.
הטריטוריה כללה את שטחי הרבע הדרום מזרחי של האי גינאה החדשה, ולפני הפיכת השטח לטריטוריה אוסטרלית כונה "גינאה החדשה הבריטית" (באנגלית: **British New Guinea**) ונוהל מלונדון.

כיום מהווה הטריטוריה חלק מפפואה גינאה החדשה.

דגל בריטניה מונף בשנת 1883 כאשר קווינסלנד סיפחה את שטח הטריטוריה.
## היסטוריה

שטח הטריטוריה סופח על ידי קווינסלנד בשנת 1883, על אף התנגדותה של בריטניה. ב-6 בנובמבר 1884 הפך השטח לשטח חסות בריטי, וב-4 בספטמבר 1888 סופח השטח לבריטניה וכונה "**גינאה החדשה הבריטית**" (**British New Guinea**), בעוד שחלקו הצפוני של השטח המהווה היום את פפואה גינאה החדשה נקרא אז "**גינאה החדשה הגרמנית**" (והיה בשליטה גרמנית מאז שנת 1884).

בשנת 1902 העבירה בריטניה את סמכויות השלטון בשטח לאוסטרליה ב"חוק פפואה" (Papua Act) משנת 1905 והשטח כונה "**טריטוריית פפואה**" (**Territory of Papua**). השלטון האוסטרלי באי החל באופן רשמי ב־1906. לאחר תום מלחמת העולם הראשונה קיבלה אוסטרליה שליטה על השטח הגרמני שנקרא "טריטוריית גינאה החדשה".

עם תחילת מלחמת העולם השנייה פלשו לאי כוחות יפניים. לאחר המלחמה נקבע בחוק בשנת 1949 כי שני השטחים (טריטוריית פפואה וטריטוריית גינאה החדשה) יהוו יחד את **טריטוריית פאפואה וגינאה החדשה** (**Territory of Papua and New Guinea**) ובהמשך הפכה הטריטוריה למדינה עצמאית בשם "פפואה גינאה החדשה".

## הרשות המבצעת

### מנהלן

* סר ויליאם מקגרגור, 1888-1895

### כיהנו בתפקיד משנה למושל

* סר ויליאם מקגרג, 1895-1897
* ג'ורג' לה הונט, 1898-1903
* סר הוברט מוריי, 1908-1940
# סוויז'ן

סוויז'ן, מתוך "הדרקון התמונה והשד" של האמפדן דובוסה, לונדון 1886
**סְווֵיְזֶ'ן** (סינית: 燧人, פיניין: suì rén) הוא גיבור תרבות במיתולוגיה הסינית, עליו מסופר שלימד את בני האדם כיצד להבעיר אש וכיצד להשתמש בה לבישול. הוא נחשב לאחד משלושת המלכים שפעלו בשחר ההיסטוריה, עוד לפני זמנם של קיסרים כמו הקיסר הצהוב, יאו ושון. על פי המסורת שלטונו נמשך 110 שנים.

## במקורות הכתובים

סְווֵיְזֶ'ן מופיע בספרים ממגוון אסכולות עוד מתקופת האן וטרום האן:

* **קונפוציאניזם**: "שׂוּ'ן דְזְה", "מאמרות האדון הנחבא", "מכלול דברי הטעם מן הנמר הלבן", "מאמרות האמצע", "צידוקי המנהגים".
* **לגאליזם**: "הָאן פֵיי דְזְה", "גְווָאן דְזְה".
* **דאואיזם**: "ג'ואנג דזה" (הפרקים החיצוניים).
* **ניחוש**: "שלושה קברים עתיקים".
* **בלשנות**: "שְׁווֹ וֶן גְ'יֵה דְזְה".

הספרים לא רק מציינים את קיומו וחשיבותו של סְווֵיְזֶ'ן, אלא גם מתארים את הטכניקה בה הבעיר אש:

>
> בפירות, ירקות וצדפות ניזון העם, אך בקיבתו פגע, והאנשים הרבו מחלה. אז קם איש קדוש, ובקדח בערה יביא אש, יעלה הריח החריף, ויתרצה העם ויעשהו מלך על הארץ ויקראוהו אדון סְווֵיְזֶ'ן.
>
>
>
> — "הָאן פֵיי דְזְה" בפרק "חמשת המזיקים"
>

השם או הפועל "קדח בערה" המופיע בציטוט יכול להתייחס למקלות איתם קודחים זה בזה להבערת אש, או לכלי צור להבערת אש.

>
> מדוע אמרו סְווֵיְזֶ'ן? שקדח בבערת העץ והוציא אש, לימד את האנשים לבשל מזון, היטיב את רווחתו וטבעו של העם, ומנע מן הריח להזיק, וייקרא סְווֵיְזֶ'ן.
>
>
>
> — "מכלול דברי הטעם מן הנמר הלבן", גיליון 1, בפרק "ספירה"
>

>
> סְווֵיְזֶ'ן החל להעלות אש על ידי קדיחה בעץ. צלה את הנא, עשאו מבושל והסיר מן האנשים את מיחושי הבטן, ברחקו מדרך החיות והעופות יישב את רצון השמיים, ולכן נקרא סְווֵיְזֶ'ן.
>
>
>
> — "צידוקי המנהגים", בחלק "מלכים והגמונים", בפרק "שלושת המלכים"
>

משמעותם המילולית של הסימניות בשם סְווֵיְזֶ'ן היא "איש בערה".

במקראות הקיסריות של עידן טאיפינג מצוטט מתוך "רשומות איסוף האבידות" סיפור מיתי על סְווֵיְזֶ'ן כמי שמוצא את האש פורצת מחור שעשתה ציפור ב"עץ הבערה" הענק, ולאחר מכן קודח בעץ ובעזרת ענף מוציא את האש.

## הקשר היסטורי

נראה כי מדובר בדמות שהשתייכה לשבט מטריארכלי מתחילת התקופה הנאוליתית שחי באזור עיקול הנהר הצהוב, התקיים מציד, והצליח להבעיר אש באמצעות האבנים בהן הכה את החיות או באמצעות אבנים ממפולות בהרים. הברקה של אדון סְווֵיְזֶ'ן אפשרה לו להמציא את מקלות הבערת האש.

במאמר "ביוגרפיות של שלושת המלכים" של סה-מה ג'ן נטען שסוויז'ן היה המלך שקדם לפֿוּשִׂי.

## הקשר גאוגרפי

מאמינים כי סְווֵיְזֶ'ן גילה את הדלקת האש בשָׁאנְגְצְ'יוֹ, ולכן המקום זכה בכינוי "ארץ תרבות האש". באזור מוצג גם מתחם גן-קבר בן יותר מ-40,000 קמ"ר הקרוי "קבר קיסר הבערה".

## באמנות

איורים של סְווֵיְזֶ'ן מציגים אותו כבעל שלוש עיניים.

## קישורים חיצוניים

 מדיה וקבצים בנושא **סוויז'ן** בוויקישיתוף
## הערות שוליים
# נאן

נאן
नान|  |
|  |
|
מאכלים |
|
סוג |
לחם שטוח  |
|
מטבח |
המטבח ההודי  |
|
מוצא |
תת-היבשת ההודית  |
|
מרכיבים עיקריים |
קמח חיטה, יוגורט  |
|   |

ארוחה הודית טיפוסית הכוללת נאן
**נאן** (בהינדי:  **नान**, באורדו **نان**) הוא לחם טנדור הנפוץ בהודו ובמדינות תת-היבשת ההודית.

הלחם עשוי מבצק המבוסס על קמח חיטה, בתוספת שמרים ולעיתים גם יוגורט ונאפה בתנור חרס מסורתי הנקרא טנדור.

הנאן מאופיין במרקם רך ואוורירי ובצורה שטוחה ועגולה ולעיתים מזכיר פיתה גדולה.

נהוג להגיש את הלחם בתוספת שום או שומשום וכליווי למאכלי בשר, ירקות וגבינה.

## ראו גם

* צ'פאטי
* קולצ'ה
* המטבח ההודי

## קישורים חיצוניים

 מדיה וקבצים בנושא **נאן** בוויקישיתוף
* מתכון הכנה

 ערך זה הוא קצרמר בנושא מזון. אתם מוזמנים לתרום לוויקיפדיה ו**להרחיב אותו**.
# אוניברסיאדת בייג'ינג (2001)

משחקי האוניברסיאדה ה-XXI|  |
|
עיר מארחת | הרפובליקה העממית של סין בייג'ינג, סין |
|
מדינות משתתפות |
165 |
|
ספורטאים משתתפים |
6,757 |
|
תחרויות |
12 ענפים |
|
טקס הפתיחה |
22 באוגוסט 2001 |
|
טקס הנעילה |
1 בספטמבר 2001 |
|
נפתח רשמית על ידי |
ג'יאנג דזה-מין  |
|
האצטדיון הראשי |
אצטדיון הפועלים |
|
→ אוניברסיאדת פלמה
אוניברסיאדת טגו ←
 |
|   |

**אוניברסיאדת הקיץ ה-21** הייתה אוניברסיאדה שנערכה בבייג'ינג, סין ב-2001; טקס הפתיחה, טקס הנעילה ותחרויות האתלטיקה והכדורגל נערכו באצטדיון הפועלים. במשחקים השתתפו כ-6,800 ספורטאים מ-165 מדינות. ספורטאי 50 מדינות זכו במדליות.

באוניברסיאדה זו נערכו תחרויות ב-12 ענפי ספורט: אתלטיקה (45 תחרויות), ג'ודו (18), התעמלות (כולל התעמלות אמנותית (8) והתעמלות מכשירים (14), טניס (5), טניס שולחן (7), כדורמים (1), כדורסל (2), כדורעף (2), כדורגל (2), סיף (12), קפיצה למים (12) ושחייה (40). בוטלו תחרויות שיט ולראשונה נכללו תחרויות טניס שולחן.

סך הכול הוענקו 537 מדליות, מתוכן 103 לסין.

## אירועים מיוחדים

* תמרה ירופייבה מאוקראינה, זכתה ב-5 מדליות, מהן 4 מדליות זהב בתחרות התעמלות אמנותית.
* סין זכתה בכול 12 מדליות זהב בתחרויות קפיצה למים.

### כדורסל

נבחרת יוגוסלביה ניצחה בתחרות הגברים ונבחרת ארצות הברית ניצחה בתחרות הנשים.

## טבלת המדליות (חלקית)

| מקום | מדינה | זהב | כסף | ארד | סה"כ |
| --- | --- | --- | --- | --- | --- |
| 1 | הרפובליקה העממית של סין  סין | 54 | 25 | 24 | 103 |
| 2 | ארצות הברית ארצות הברית | 21 | 13 | 13 | 47 |
| 3 | יפן יפן | 14 | 14 | 25 | 53 |
| 4 | אוקראינה אוקראינה | 13 | 14 | 7 | 34 |
| 5 | רוסיה רוסיה | 12 | 15 | 18 | 52 |
| 6 | איטליה איטליה | 8 | 8 | 6 | 22 |
| 7 | קובה קובה | 6 | 4 | 2 | 12 |
| 8 | צרפת צרפת | 5 | 2 | 15 | 22 |
| 9 | בריטניה בריטניה | 4 | 2 | 4 | 9 |
| 10 | קוריאה הדרומית קוריאה הדרומית | 3 | 10 | 14 | 27 |
| סך הכל | 170 | 167 | 200 | 537 |

## ישראל באוניברסיאדה

משלחת ישראל כללה 11 ספורטאים.

הספורטאים הישראלים זכו ב-2 מדליות:

* - אלכס אברבוך זכה במדליית זהב בקפיצה במוט
* - וודג' זבדיה זכה במדליית כסף בחצי מרתון

ספורטאים ישראלים נוספים השתתפו בתחרויות בג'ודו ובשחייה.

## קישורים חיצוניים

 מדיה וקבצים בנושא **אוניברסיאדת בייג'ינג** בוויקישיתוף
* אתר האינטרנט הרשמי של אוניברסיאדת בייג'ינג
* תיאור המשחקים
* אטלטיקה (גברים)
* אטלטיקה (נשים)
* שחייה
* כדורסל

## הערות שוליים
# תחנת רכבת

האולם הראשי של תחנת הרכבת בפורטו (פורטוגל) – תקרה מעוטרת ואריחי קרמיקה מצוירים
עגלות מטען להשכרה בתחנת רכבת בגרמניה
**תחנת רכבת** היא מתקן או מבנה המשמש לעצירתן של רכבות באופן בטוח לשם עלייה וירידה של נוסעים ופריקתן והעמסתן של סחורות.

## סוגי תחנות ואפיוניהן

תחנות רכבת מהוות מרכיב חשוב של רשת מסילות הרכבת. התחנות מתחלקות לשני סוגים עיקריים – תחנות נוסעים ותחנות משא. תחנת הנוסעים מאפשרת עלייה וירידה של נוסעים מהרכבת. התחנות הללו כוללות בדרך כלל רציפי נוסעים המאפשרים עליה נוחה אל הרכבת, וכן קופות לקניית כרטיסי נסיעה. תחנות המשא משמשות להטענה ופריקה של סחורות מרכבות המשא, וכוללות לרוב ציוד עזר שנועד לעזור בביצוע הפעולה כגון מנופים ומשטחי הטענה. בנוסף, בתחנות רכבת שונות ישנם מתקנים העוזרים לתפעול מסילת הרכבת עצמה. כמו כן קיימות גם תחנות רכבת תפעוליות המשמשות לביצוע פעולות שונות הקשורות בהפעלת מערכת הרכבות.

תחנות מוקדמות נבנו בדרך כלל עם מתקנים לטיפול גם בתנועת נוסעים וגם במשא (אם כי לרוב השטחים שהוקצו לטיפול בנוסעים ובסחורות היו מופרדים). התחנות הדו-שימושיות הללו פחות נפוצות כיום, ובמקרים רבים מתקנים לטיפול בסחורות נמצאים רק בתחנות ראשיות או בתחנות מיוחדות שנבנו במיוחד לצורך כך. בדרך כלל, תחנות רכבת ממוקמות על מסילת הרכבת, או בקצה המסילה (ואז הן נקראות מסוף). רציפים הנמצאים בתחנות הנוסעים מחוברים ביניהם בדרך כלל על ידי מעברים עיליים ותחתיים, על מנת למנוע מנוסעים לעבור מרציף לרציף דרך מסילת הרכבת עצמה. מתקנים לנוסעים כדוגמת סככות מפני גשם או שמש, ספסלים וקופות כרטיסים יכולים להיות ממוקמים הן על הרציפים עצמם והן במבנה התחנה.

נוסף על מתקנים לטיפול בנוסעים ומטען, תחנות רכבת כוללות לרוב גם מסילות שירות ומבני דפו שנועדו לטפל בקטרים וקרונות. תחנות רכבת רבות מהוות נקודות החלפה בין אמצעי תחבורה ציבורית שונים, שכן מיקומן המרכזי בערים רבות והיקף הנוסעים ברכבות דרש בנייה של תחנות רכבת תחתית, חשמליות ואוטובוסים במרחק קצר מהתחנות.

## מתקנים ושירותים בתחנות רכבת

בכל תחנת רכבת ישנם אשנבים למכירת כרטיסים, או מכונות אוטומטיות למטרה זו, או שילוב של שניהם. עם זאת, בקווי רכבת שונים נמכרים הכרטיסים על הרכבת עצמה. לעיתים קרובות יש בתחנות אשנבים או דלפקים המציעים שירותים נוספים, וכן חנויות שונות. תחנות רכבת גדולות מהוות לעיתים מרכז קניות. בתחנות רבות ישנן חנויות מזון מהיר או מסעדות, וישנן תחנות בהן מצוי פאב או בר.

בנוסף לחנויות, יש בתחנות הרכבת שירותים רבים לנוסעים, כמו מתקנים למטען הנוסעים: עגלות לנשיאת המטען, שמירת מטען ומשרד אבדות ומציאות; לוחות מידע על זמני הרכבת ודלפקי מודיעין; תחנות מוניות ואוטובוסים; אולמות המתנה ובתי שימוש. מורכבותן של תחנות הרכבת משתנה: ישנן תחנות שבהן אין כמעט דבר חוץ מרציף, ולעומתן תחנות ענק ובהן אולמות רבים, קישור לקווי אוטובוס ורכבת תחתית, ומאות חנויות. במדינות רבות באפריקה ודרום אמריקה הופכת תחנת הרכבת למקומם של שווקים ועסקים אחרים, במיוחד בתחנות שבהן עוברים תיירים.

תחנת רכבת עם קרונות מטען
## בישראל

 ערך מורחב – **תחנות רכבת בישראל**

בישראל פעילות כ-70 תחנות רכבת. הצפונית ביותר נכון לסוף שנת 2022 היא תחנת נהריה, והדרומית ביותר היא תחנת דימונה. מספר תחנות הרכבת עתיד לגדול בשנים הקרובות, בהתאם לתוכנית הפיתוח של רכבת ישראל, ובמסגרת פרויקטים כגון המסילה המזרחית, מסילת 431, הארכת קו הרכבת המהיר לירושלים, ועוד.

## ראו גם

* תחנת רכבת תחתית

## קישורים חיצוניים